**Metodika papildinošas saimnieciskās darbības ieņēmumu uzraudzības nodrošināšanai** **Eiropas Savienības kohēzijas politikas programmas 2021.–2027. gadam 4.2.1.3. pasākuma “Infrastruktūras un mācību vides pilnveide efektīvas, kvalitatīvas un mūsdienīgas izglītības īstenošanai speciālās izglītības iestādēs” projektos**

**I. Terminu skaidrojumi**

**Ar saimniecisku darbību nesaistīta pamatdarbība** - izglītības iestādes pamatdarbība, kas neietilpst Līguma par Eiropas Savienības darbību 107. panta 1. punktā noteiktajā darbības jomā, - valsts izglītības sistēmas ietvaros nodrošināta valsts izglītība, ko finansē un uzrauga valsts.

**Papildinoša saimnieciskā darbība** – tāda saimnieciska darbība, kas tieši saistīta ar infrastruktūras ekspluatāciju un izmantošanu ar saimniecisku darbību nesaistītā finansējuma saņēmēja pamatdarbības jomā, tai tiek patērēti tie paši resursi (piemēram, materiāli, aprīkojums, darbaspēks un pamatkapitāls) kā ar saimniecisku darbību nesaistītai pamatdarbībai un katru gadu iedalītā jauda platības, laika vai finanšu izteiksmē nepārsniedz 20 % no infrastruktūras kopējās gada jauda platības, laika vai finanšu izteiksmē. Atbilstoši Eiropas Komisijas paziņojuma par Līguma par Eiropas Savienības darbību 107.panta 1.punktā minēto valsts atbalsta jēdzienu (2016/C 262/01) 207.punktam “ja jaukta izmantojuma gadījumā infrastruktūru izmanto galvenokārt tikai nesaimnieciskajai darbībai, Komisija uzskata, ka valsts atbalsta noteikumi uz attiecīgo finansējumu var vispār neattiekties ar nosacījumu, ka saimnieciskā darbība ir vienīgi papildinoša, tas ir, šī darbība ir tieši saistīta ar infrastruktūras ekspluatāciju un tai nepieciešama vai nesaraujami saistīta ar tās galveno nesaimniecisko izmantojumu.”[[1]](#footnote-2)

**Papildpakalpojumi** – pakalpojumi infrastruktūrā, ja pakalpojumus galvenokārt izmanto ar saimniecisku darbību nesaistītai pamatdarbībai un tie neietekmē tirdzniecību starp Eiropas Savienības dalībvalstīm (pakalpojums ir vietējs). Papildpakalpojumi ar nesaimniecisko infrastruktūras pamatdarbību ir saistīti to novietojuma dēļ – papildpakalpojumus principā izmanto konkrētās infrastruktūras lietotāji. Papildpakalpojumiem nav jāpiemēro iedalītās jaudas ierobežojumi, jo papildpakalpojumiem netiek patērēti tādi paši resursi (piemēram, materiāli, aprīkojums, darbaspēks un pamatkapitāls) kā ar saimniecisku darbību nesaistītai finansējuma saņēmēja pamatdarbībai. Ministru kabineta 2023. gada 14. novembra noteikumu Nr. 656 “Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.3. pasākuma “Infrastruktūras un mācību vides pilnveide efektīvas, kvalitatīvas un mūsdienīgas izglītības īstenošanai speciālās izglītības iestādēs" īstenošanas noteikumi” (turpmāk – MK noteikumi Nr.656) 32. punktā noteikts, ka par papildpakalpojumiem uzskata ēdināšanas pakalpojumu sniegšanu izglītojamiem un pašvaldības speciālās izglītības iestādē nodarbinātajiem.

**Saimnieciska darbība** – tāda darbība, kur piedāvā preces vai pakalpojumus attiecīgā tirgū. Saimnieciskā darbība netiek konstatēta, piemēram, kad darbība ir saistīta vienīgi ar valsts pārvaldes funkciju un pārvaldes uzdevumu vai deleģēto pārvaldes uzdevumu izpildi, tai skaitā, ja publiskas personas infrastruktūra tiek iznomāta publiskās pārvaldes institūcijai vai privātpersonai pārvaldes funkciju vai pārvaldes uzdevumu veikšanai.

**Infrastruktūras amortizācijas periods** – projekta ietvaros modernizēto aktīvu lietderīgās lietošanas laiks atbilstoši projekta dzīves cikla periodam (10 gadi), kas noteikts MK noteikumu Nr.656 31. punktā.

**II. Vispārīga informācija**

1. Metodika nosaka pamatprincipus Eiropas Savienības kohēzijas politikas programmas 2021.–2027. gadam 4.2.1.3. pasākuma “Infrastruktūras un mācību vides pilnveide efektīvas, kvalitatīvas un mūsdienīgas izglītības īstenošanai speciālās izglītības iestādēs” (turpmāk – 4.2.1.3. pasākums) projektu ikgadējai papildinošās saimnieciskās darbības uzraudzībai un nelikumīgā komercdarbības atbalsta atgūšanas mehānismam, ja tiek pārsniegts papildinošai saimnieciskai darbībai noteiktais apjoms infrastruktūras amortizācijas periodā (turpmāk – ikgadējā uzraudzība).
2. Metodika izstrādāta, balstoties uz iepriekšējo pieredzi, pārbaužu un revīziju rezultātiem un ieteikumiem, kā arī pareizas finanšu pārvaldības principiem, ievērojot šādus normatīvos aktus, dokumentus un skaidrojošos materiālus:
	1. Ministru kabineta 2023. gada 14. novembra noteikumi Nr. 656 “Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.3. pasākuma “Infrastruktūras un mācību vides pilnveide efektīvas, kvalitatīvas un mūsdienīgas izglītības īstenošanai speciālās izglītības iestādēs” īstenošanas noteikumi” (turpmāk – MK noteikumi Nr.656);
	2. Eiropas Komisijas paziņojums par Līguma par Eiropas Savienības darbību 107. panta 1. punktā minēto valsts atbalsta jēdzienu (Eiropas Savienības Oficiālais Vēstnesis, 2016. gada 19. jūlijs, Nr. 2016/C 262/1);
	3. Finanšu ministrijas skaidrojošais materiāls par papildinošu saimniecisku darbību

(ancillary activity)[[2]](#footnote-3).

1. 4.2.1.3. pasākuma projektu papildinošās saimnieciskās darbības uzraudzību un nelikumīgā komercdarbības atbalsta atgūšanu veic Centrālā finanšu un līgumu aģentūra kā sadarbības iestāde (turpmāk – sadarbības iestāde) atbilstoši MK noteikumu Nr. 656 31. punktā noteiktajam.
2. Projektu ikgadējās uzraudzības periodu nosaka, ievērojot projekta dzīves ciklu (10 gadi)[[3]](#footnote-4), kas ietver arī projekta darbību īstenošanas periodu (noslēgta vienošanās par projektu īstenošanu vai noslēgts būvdarbu vai piegāžu līgums, ja projekta īstenošana uzsākta pirms vienošanās par projektu īstenošanu noslēgšanas saskaņā ar MK noteikumiem Nr.656 21. punktu).
3. Nelikumīgā komercdarbības atbalsta atgūšanas mehānismu piemēro, ja kādā no kalendārajiem gadiem ikgadējās uzraudzības periodā tiek konstatēts, ka papildinošajai saimnieciskajai darbībai iedalītā jauda platības, laika vai finanšu izteiksmē pārsniedz 20% no infrastruktūras kopējās gada jauda platības, laika vai finanšu izteiksmē. Informācija par atgūšanas mehānismu ir norādīta metodikas V. sadaļā.
4. Lai 4.2.1.3. pasākuma projekta īstenošanai piešķirtais publiskais finansējums netiktu kvalificēts kā komercdarbības atbalsts, šo projektu ietvaros modernizēto infrastruktūru tās amortizācijas periodā izmanto šādu darbību īstenošanai (piemērus skatīt metodikas 1. pielikumā “Pakalpojumu veidu piemēri un to klasifikācija”):

6.1. ar saimniecisku darbību nesaistītai pamatdarbībai;

6.2. papildinošai saimnieciskai darbībai, ievērojot MK noteikumos Nr. 656 noteiktos ierobežojumus;

6.3. papildpakalpojumiem (ēdināšanas pakalpojumi izglītojamiem un pašvaldības speciālās izglītības iestādē nodarbinātajiem).

**III. Prasības finansējuma saņēmējiem ikgadējās uzraudzības nodrošināšanai**

1. Ja 4.2.1.3. pasākuma projekta īstenošanas rezultātā modernizētajā infrastruktūrā (tai skaitā sporta infrastruktūrā, internātā) paredzēta papildinošas saimnieciskās darbības veikšana, finansējuma saņēmējam ir jābūt izstrādātai kārtībai (piemēram, informācija iekļauta grāmatvedības politikā vai iestādes iekšējos noteikumos), kurā papildinošās saimnieciskās darbības uzraudzībai ir iekļauta vismaz šāda informācija:

 7.1. ir noteikta jaudas aprēķina metode platības, laika vai finanšu izteiksmē;

 7.2. papildinošās saimnieciskās darbības jēdziens un veidi, tai skaitā darbības, kuru īstenošanai tiek izmantota projekta ietvaros modernizētā infrastruktūra;

 7.3. papildinošās saimnieciskās darbības uzraudzības un kontroles kārtība, lai nodrošinātu atbilstību vienošanās par projekta īstenošanu un attiecīgi MK noteikumu Nr. 656, nosacījumiem, tai skaitā informācija par kārtību kādā izglītības iestāde nodala ar saimniecisku darbību nesaistītas pamatdarbības un ar tām saistītās finanšu plūsmas no papildinošas saimnieciskās darbības un ar tām saistītās finanšu plūsmas, kādā veidā tiek uzskaitīta un uzkrāta informāciju par papildinoši saimniecisko darbību, kādā veidā un kādā periodā tiek sniegta informācija sadarbības iestādei (tai skaitā skatīt nosacījumus metodikas 9. un 10. punktā);

 7.4. informācija, kā nosaka (aprēķina) papildinošai saimnieciskai darbībai iedalīto jaudu platības, laika vai finanšu izteiksmē;

 7.5. nelikumīgā komercdarbības atbalsta atmaksas kārtība (tajā skaitā, finanšu avots), gadījumā, ja finansējuma saņēmējs, sadarbības iestāde vai cita uzraugošā iestāde ir konstatējusi komercdarbības kontroles normu pārkāpumu.

1. Šīs metodikas 7. punktā minēto kārtību finansējuma saņēmējs sadarbības iestādei iesniedz līdz ar sākotnējo šīs metodikas 11. punktā minēto informāciju.
2. Finansējuma saņēmējs iedalītās jaudas platības, laika vai finanšu izteiksmē aprēķinus veic, pamatojoties uz ticamiem un izsekojamiem datiem, kas izriet no izglītības iestādes uzskaites datiem vai resursu vadības sistēmas finanšu, personāla un pamatdarbības procesu uzskaitei.
3. Finansējuma saņēmējam ir jānodrošina ar apliecinošiem dokumentiem pierādāma uzskaite par papildinošās saimnieciskās darbības ierobežojuma ievērošanu, tai skaitā jānodrošina projekta iesnieguma un ar projekta īstenošanu un darbībām infrastruktūras amortizācijas periodā saistīto dokumentu oriģinālu vai normatīvajos aktos par dokumentu izstrādāšanu un noformēšanu noteiktajā kārtībā apliecinātu to kopiju uzglabāšana visā infrastruktūras amortizācijas periodā.
4. Finansējuma saņēmējam, par iepriekšējo projekta īstenošanas gadu pēc vienošanās par projekta īstenošanas noslēgšanas vai būvdarbu vai piegāžu līguma noslēgšanas, ja projekta īstenošana uzsākta pirms vienošanās par projektu īstenošanu noslēgšanas saskaņā ar MK noteikumu par pasākuma īstenošanu 21. punktu, ir pienākums reizi gadā projekta infrastruktūras amortizācijas periodā sniegt informāciju par papildinošas saimnieciskās darbības rezultātiem sadarbības iestādei atbilstoši šīs metodikas 2. pielikumā pievienotajai veidlapai (izvēloties atbilstošo aprēķina metodi).

**IV. Papildinošas saimnieciskās darbības uzraudzības pamatprincipi**

1. MK noteikumi Nr. 656 paredz, ka, lai 4.2.1.3. pasākuma projektu ietvaros atbalsts infrastruktūrai netiktu kvalificēts kā komercdarbības atbalsts, infrastruktūrā, kuru izmanto izglītības iestāžu vajadzībām, ir pieļaujamas papildinošas saimnieciskas darbības. Papildinošas saimnieciskās darbības veikšana pieļaujama ne vairāk kā 20 procentu apmērā no attiecīgās infrastruktūras gada jaudas platības, laika vai finanšu izteiksmē.
2. Savai darbībai atbilstošo papildinošas saimnieciskās darbības jaudas platības, laika vai finanšu izteiksmē aprēķina metodi izvēlas finansējuma saņēmējs, iesniedzot šīs metodikas 11. punktā minēto sākotnējo informāciju. Izvēlētā aprēķina metode tiek piemērota un nevar tikt mainīta visā infrastruktūras amortizācijas perioda laikā. Ja viena projekta ietvaros ir modernizētas vairākas infrastruktūras vienības, tad katrai vienībai var noteikt citu aprēķina metodi (piemēram, speciālās izglītības iestādes ēka – laika izteiksmē, internāts – finanšu izteiksmē). Ja projekta ietvaros veikta gan būvniecība, gan iegādāts aprīkojums un gan telpas, gan aprīkojumu plānots izmantot/tiek izmantots PSD, šī PSD uzskaites metode - platības izteiksme, nav piemērojama.
3. Projektu ikgadējās uzraudzības periodā sadarbības iestāde vienu reizi gadā projekta īstenošanas laikā un projekta infrastruktūras amortizācijas periodā nodrošina uzraudzību par investīciju atbilstību attiecīgi MK noteikumu Nr. 656 32. punktā noteiktajam par papildinošu saimniecisko darbību, tai skaitā:

14.1. izvērtē modernizētās infrastruktūras ekspluatācijas darbību raksturu (papildinoša saimnieciskā darbība, darbība, kurai nav saimniecisks raksturs vai papildpakalpojumi);

14.2. veic atbilstības pārbaudi, vai ir ievērots nosacījums, ka papildinošas saimnieciskās darbības veikšana ir ne vairāk kā 20 % apmērā no attiecīgās infrastruktūras gada jaudas platības, laika, vai finanšu izteiksmē;

14.3. piemēro publiskā finansējuma atgūšanas mehānismu, kas skaidrots šīs metodikas V. sadaļā, ja kādā no kalendārajiem gadiem infrastruktūras amortizācijas periodā tiek konstatēts, ka papildinošajai saimnieciskajai darbībai iedalītā jauda platības vai laika, vai finanšu izteiksmē pārsniedz 20% no infrastruktūras kopējās gada jaudas platības vai laika, vai finanšu izteiksmē.

1. Sadarbības iestāde, veicot ikgadējo uzraudzību, reizi gadā 4.2.1.3. pasākuma finansējuma saņēmējiem pieprasa šādu informāciju par papildinošas saimnieciskās darbības rezultātiem atskaites periodā: amatpersonas parakstīts aprēķins par papildinošas saimnieciskās darbības apmēru pārskata periodā (metodikas 2. pielikums).
2. Finansējuma saņēmēja iesniegto informāciju par 20% papildinošas saimnieciskās darbības sliekšņa ievērošanu, sadarbības iestāde izvērtē, ņemot vērā MK noteikumos Nr. 656 noteikto, vienošanās par projekta īstenošanu noteikto un šajā metodikā norādīto, kā arī nepieciešamības gadījumā var pieprasīt informācijas precizēšanu, paskaidrojumus vai papildinājumus, tai skaitā finansējuma saņēmēja grāmatvedības politiku vai kārtību. Ja sadarbības iestādei rodas šaubas par finansējuma saņēmēja sniegto datu ticamību, finansējuma saņēmējam ar dokumentiem (līgumi, rēķini, izdrukas no grāmatvedības reģistriem, metodikas, grāmatvedības politikas u.c.) ir jāpierāda, ka viņa sniegtā informācija ir patiesa.
3. Pamata informācija, kas var tikt izmantota papildinošas saimnieciskās darbības uzraudzībai:

17.1. metodikas 15. punktā noteiktā finansējuma saņēmēja iesniegtā informācija, kā arī metodikas 16. punktā noteiktā finansējuma saņēmēja iesniegtā papildus un precizētā informācija.

17.2 finansējuma saņēmēja grāmatvedības politikas apraksts vai kārtība (ja to sadarbības iestāde pieprasa finansējuma saņēmēja iesniegtās informācijas pārbaudei);

17.3. apgrozījuma pārskats par konkrētu pārskata gadu, kur raksturo finansējuma saņēmēja finanšu plūsmas sadalījumā pa izdevumu ekonomiskās klasifikācijas kodiem (ja attiecināms) un darbību veidiem, ievērojot to raksturu;

17.4. budžeta izpildes pārskats, kas sagatavots atbilstoši Ministru kabineta noteikumiem par Gada pārskata sagatavošanas kārtību. Gada pārskati ir publiski pieejama informācija, kuru var salīdzināt ar finansējuma saņēmēja iesniegto informāciju, piemēram, ieņēmumu apjomu, veidus, pozīcijas “citi ieņēmumi” vai “iepriekš neklasificētie ieņēmumi”, tādējādi izvērtējot, vai norādītais ieņēmumu apmērs ir atbilstošs. Vienlaikus uzraudzības pārbaudes procesā jāņem vērā, ka informācija, ko iesniedz finansējuma saņēmējs ne vienmēr ir salīdzināma ar publiski pieejamo informāciju (ja budžeta izpildes veidlapā tiek norādīta informācija pēc naudas plūsmas principa, bet iesniegta ir informācija pēc uzkrāšanas principa);

17.5. dati no uzskaites sistēmas finanšu, personāla un pamatdarbības procesu uzskaitei (ja tāda izglītības iestādē ir un ja attiecināms);

17.6. cita informācija, kas sadarbības iestādei ir pieejama pārbaudes brīdī (informācija, kas pieprasīta no finansējuma saņēmēja, publiski pieejama informācija, informācija, kas saņemta no trešās puses, audita un revīziju ziņojumi u.c.).

18. Nepieciešamības gadījumā sadarbības iestāde var veikt pārbaudi pie finansējuma saņēmēja, lai gūtu pārliecību par finansējuma saņēmēja iesniegto datu atbilstību finansējuma saņēmēja grāmatvedības politikā vai kārtībā noteiktajam, vienošanās par projekta īstenošanu noteiktajam, MK noteikumu Nr. 656 prasībām. Sadarbības iestāde izvērtē nepieciešamību veikt pārbaudi projekta īstenošanas vietā, ja finansējuma saņēmēja iesniegtā informācija un publiski pieejamā informācija atšķiras vai finansējuma saņēmēja iesniegtā informācija nerada pārliecību par tās atbilstību prasībām un finansējuma saņēmēja papildus sniegtie paskaidrojumi nerada pārliecība par informācijas atbilstību vienošanās par projekta īstenošanu noteiktajam un MK noteikumu Nr. 656 prasībām.

19. Pārbaudes projekta īstenošanas vietā veikšanas kārtību nosaka sadarbības iestādes iekšējie noteikumi.

**V. Atgūšanas mehānisms**

20. Sadarbības iestāde finansējuma saņēmējam piemēro nelikumīgā komercdarbības atbalsta atgūšanas mehānismu, ja ar saimniecisku darbību nesaistīta projekta ietvaros modernizētās infrastruktūras izmantojums papildinošas saimnieciskās darbības īstenošanai pārsniedz 20 % no minētā projekta ietvaros modernizētās infrastruktūras kopējās gada jaudas platības, laika vai finanšu izteiksmē (atbilstoši finansējuma saņēmēja izvēlētai uzskaites metodei).

21. Ja sadarbības iestāde konstatē, ka ir pārkāptas MK noteikumu Nr. 656 noteiktās komercdarbības atbalsta kontroles normas, finansējuma saņēmējam ir pienākums atmaksāt sadarbības iestādei saņemto nelikumīgo komercdarbības atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši [Komercdarbības atbalsta kontroles likuma](https://likumi.lv/ta/id/267199) IV vai V nodaļas nosacījumiem.

22. Atgūstamā publiskā finansējuma (ja J >20%) aprēķina kārtība:

$$A={J\*F}/{P}$$

A – atgūstamais publiskais finansējums;

J – jaudas apmērs konkrētajā ikgadējās uzraudzības pārskata periodā;

F- publiskais finansējums infrastruktūras attīstībai

P – pārskata perioda kopējais ilgums (infrastruktūras amortizācijas periods).

*Piemērs:*

|  |  |
| --- | --- |
| Publiskais finansējums infrastruktūras attīstībai | F =  500 000 EUR |
| Infrastruktūras amortizācijas periods | P = 10 gadi |
| Infrastruktūras amortizācijas perioda gads | 2025.gads | 2026.gads | 2027.gads | 2028.gads | 2029.gads |
| Saimnieciskai darbībai iedalītā jauda (J) | 15% | 15% | 30%[[4]](#footnote-5) | 15% | 25% |
| **Atgūstamā publiskā finansējumu A (ja J >20%) aprēķinā izmantojamā formula**$$A={J\*F}/{P}$$ |
| Atgūstamā publiskā finansējuma summa | 0 | 0 | 15 000 | 0 | 12 500 |
| **Apraksts.***Pieņēmumi:* * speciālās izglītības iestādes infrastruktūras modernizācijas projekta *publiskā finansējuma apmērs* 500 000 *euro*;
* *projekta pārskata periods*, kas vienāds ar infrastruktūras *amortizācijas periodu*, ir 10 gadi (piemērots MK noteikumos Nr. 656 izmantotais infrastruktūras amortizācijas periods (projekta dzīves cikla periods)).

*Konstatējums ikgadējās uzraudzības pārskata periodā:* * pēcuzraudzības periodā vienā no pārskata gadiem (2027.g.) papildinoša saimnieciskā darbība veikta 30% apmērā no kopējās infrastruktūras jaudas konkrētajā pārskata gadā un vienā no pārskata gadiem (2029.g.) papildinoša saimnieciskā darbība veikta 25% apmērā no kopējās infrastruktūras jaudas konkrētajā pārskata gadā. Tādējādi 30% no publiskā finansējuma, kas attiecināms uz 2027. gadu un 25% no publiskā finansējuma, kas attiecināms uz 2029. gadu, ir izmantoti saimnieciskas darbības veikšanai un ir atgūstami.

*Aprēķins atgūstamajam finansējumam:* [atgūstamais publiskais finansējums 2027.gads] = 0,3 x 500 000 *euro*/10 gadi = 15 000 *euro* (plus atgūšanas procenti). [atgūstamais publiskais finansējums 2029.gads] = 0,25 x 500 000 *euro*/10 gadi = 12 500 *euro* (plus atgūšanas procenti).  |

Pielikumi:

1. Pakalpojumu veidu piemēri un to klasifikācija.

2. Veidlapa papildinošas saimnieciskās darbības uzraudzībai finanšu, platības vai laika izteiksmē (MS Excel datne).

1. Eiropas Komisijas paziņojuma 207.punkts. Pieejams: <https://eur-lex.europa.eu/legal-content/LV/TXT/?uri=uriserv:OJ.C_.2016.262.01.0001.01.LAV&toc=OJ:C:2016:262:TOC>. [↑](#footnote-ref-2)
2. <https://www.fm.gov.lv/lv/media/504/download> [↑](#footnote-ref-3)
3. Atbilstoši Ministru kabineta 2023. gada 14. novembra noteikumu Nr. 656 “Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.3. pasākuma "Infrastruktūras un mācību vides pilnveide efektīvas, kvalitatīvas un mūsdienīgas izglītības īstenošanai speciālās izglītības iestādēs" īstenošanas noteikumi” 31. punktam [↑](#footnote-ref-4)
4. [↑](#footnote-ref-5)